Diari Oficial de la Generalitat Valenciana


Sumari del DOGV 2884, del 05-12-1996 (1996/840248)

ORDRE de 29 de novembre de 1996, per la qual es modifica l'Ordre d'aquesta Conselleria de 4 de novembre de 1996, per la qual es determinen els programes de Formació Professional Ocupacional i es regula el procediment general per a la concessió d'ajudes durant l'exercici de 1997.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2884

Data del DOGV
:   05-12-1996

Secció del DOGV
:   ALTRES DISPOSICIONS

Número del document
:   1996/840248


Data del document
:   29-11-1996

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

ORDRE de 29 de novembre de 1996, per la qual es modifica l'Ordre d'aquesta Conselleria de 4 de novembre de 1996, per la qual es determinen els programes de Formació Professional Ocupacional i es regula el procediment general per a la concessió d'ajudes durant l'exercici de 1997.  
Publicada l'Ordre d'aquesta Conselleria de 4 de novembre de 1996, que regula les ajudes a la Formació Professional Ocupacional durant l'exercici de 1997, s'ha considerat convenient ampliar les especialitats que s'impartiran en els centres de formació i inserció professional d'aquesta Conselleria, especialitats que es recollien en l'annex a aquesta ordre.  
Així mateix, es considera oportú d'ampliar el termini de presentació de sol·licituds que s'indicava en l'apartat 9.1 de la repetida ordre, modificar el contingut de l'apartat tres de l'article 7, així com la composició del comité d'experts previst en l'apartat dos de l'article 10.  
Per això, fent ús de les facultats que em confereix la Llei 5/1983, de 30 de desembre, de Govern Valencià i conformement al Decret 262/1995, de 29 d'agost, pel qual s'aprova el Reglament Orgànic i Funcional de la Conselleria de Treball i Afers Socials,  
ORDENE  
Article 1  
L'annex a l'Ordre de 4 de novembre de 1996 d'aquesta Conselleria, per la qual es determinen els programes de Formació Professional Ocupacional i es regula el procediment general per a la concessió d'ajudes durant l'exercici de 1997, queda substituït per l'annex que s'adjunta a aquesta ordre.  
Article 2  
El termini per a sol·licitar les ajudes regulades en l'esmentada ordre s'amplia en 10 dies naturals des de l'acabament del termini assenyalat en el seu article 9.1.  
Article 3  
La redacció de l'apartat tres de l'article 7 de l'esmentada ordre serà la següent:  
«A través d'empreses que assumisquen un compromís de contractació d'almenys un 33% dels alumnes que finalitzen l'acció formativa. Aquest compromís serà d'obligat compliment una vegada finalitzada l'acció formativa i en les condicions recollides en l'article 15 d'aquesta ordre.»  
Article 4  
S'integraran en el comité d'experts previs en l'apartat dos de l'article 10 de la indicada ordre:  
· 6 tècnics de l'àrea de Formació Professional de la Conselleria de Treball i Afers Socials (2 per província)  
· 3 tècnics de l'àrea de Formació Professional de la Conselleria de Cultura, Educació i Ciència (1 por província)  
· 5 professors de la Universitat Jaume I, 10 professors de la Universitat Politècnica de València, 10 professors de la Universitat de València-Estudi General, 15 professors de la Universitat d'Alacant.  
· 4 especialistes universitaris en metodologia de l'ensenyament o didàctica  
· 3 tècnics del INEM (1 per província)  
· 4 representants dels sindicats   
· 4 representants de les associacions empresarials més representatives.  
· 1 representant del Consell de Cambres Oficials de Comerç, Indústria i Navegació de la Comunitat Valenciana.  
DISPOSICIÓ FINAL  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
València, 29 de novembre de 1996  
El conseller de Treball i Afers Socials,  
JOSÉ SANMARTÍN ESPLUGUES